我哋已經非常習慣有互聯網
我哋不停分享一啲關於我哋自己同埋個人生活嘅資訊
我哋食嘅嘢，我哋見到嘅人
我哋去嘅地方，我哋讀緊嘅書
等我解釋長細啲啦
就喺呢個時候， 如果有人上網嘗試追蹤你
佢哋可以見到你真正嘅身份， 準確嘅位置同你部電腦嘅作業系統
你上過嘅網站，你所用嘅瀏覽器
同埋好多好多關於你同埋你生活嘅資料
你本身都唔發覺同咗啲三唔識七嘅人分享
佢哋可以好容易地利用呢啲資料
不過如果你用Tor嘅話
Tor保護您嘅個人私隱同埋您嘅身份
Tor用三層加密嚟保護您嘅連線
同埋經由三個世界各地義務營運嘅伺服器
從而容許您喺互聯網上匿名地溝通
Tor亦都保護您嘅資料
遠離大公司或者政府嘅監控
可能您住喺一個強權管治，嘗試控制同埋監視互聯網嘅國家
或者您唔想大公司利用您嘅個人資訊
Tor令到所有用戶望上去一模一樣
從而令到睇嘅睇唔清，令到你變成匿名
所以，愈多人用Tor，Tor就變得愈強
因為可以更容易令一班人望落一模一樣
同埋無拘無束地越過網絡審查
而且審查者唔知您上網做咗啲乜
一式一樣嘅廣告唔會跟住您幾個月
因為您最初㩒咗落一個廣告度
透過使用Tor，您上嘅網站唔會知道您係邊個
唔會知你喺世界邊度上佢個網站
除非您登入話畀佢知你係邊個
透過下載同使用Tor，
您可以保護一啲需要隱姓埋名嘅人
例如活動家，記者同埋博客
下載同埋用Tor，或者營運一個節點啦！